পি.এম.না জানুৱারী ৪দা মনিপুর চৎকনি

প্রধান মন্ত্রী, শ্রী নরেন্দ্র মোদীনা ২০২২গী জনুৱারী ৪দা মনিপুর অমসুং ত্রিপুরা চৎকনি। চাউরাক্না অয়ুক্কী পুং ১১ তাবা মতমদা, প্রধান মন্ত্রীনা ইমফালদা লুপা করোর ৪৮০০গী মথক্তা ওইবা চাউখৎ-থৌরাংগী ওইবা প্রোজেক্ত ২২গী উরেপ-উয়ুং তম্লগনি। মসিগী মতুংদা চাউরাক্না নুংথিলগী পুং ২ তাবা মতমদা আগরতলাদা মহাক্না মহারাজা বির বিক্রম এয়রপোর্ততা অনৌবা ইন্তিগ্রেতেদ তর্মিনেল বিলদিং শঙ্গারগনি অমসুং চাউখৎ-থৌরাংগী ওইবা অনৌবা খোংথাং অনি অমসুং হৌদোক্লগনি। মনিপুরদা, প্রধান মন্ত্রীনা চাউরাক্না লুপা করোর ১৮৫০গী প্রোজেক্ত ১৩ হৌদোক্লগনি অমসুং চাউরাক্না লুপা করোর ২৯৫০গী ওইবা প্রোজেক্ত ৯ উরেপ-উয়ুং তম্লগনি। প্রোজেক্তশিং অসি তোঙান-তোঙানবা সেক্তরশিংগা মরি লৈনৈ খুদম ওইনা রোদ ইনফ্রস্তরকচর, দ্রিংকিং ৱাতর সপ্লাই, হেল্থ, অর্বান দিবেলপমেন্ত, হাউজিং, ইনফোর্মেশন তেক্নোলোজী, স্কিল দিবেলপমেন্ত, আর্ত অমসুং কলচর। লৈবাক শিনবা থুংনা কনেক্তিবিতী ফগৎহন্নবা প্রোজেক্তশিং অদুগী মনুং চন্না, প্রধান মন্ত্রীনা লুপা করোর ১৭০০ হেন্না চংনা শাগদবা নেস্নেল হাইৱে প্রোজেক্ত মঙা শানবগী উরেপ-উয়ুং তম্লগনি। পুন্না কি.মি. ১১০ শাংবা হাইৱেশিং অসি শাবনা রিজন অসিদা রোদ কেনক্তিবিতী ফগৎহন্নবগী মরু ওইবা খোংথাং অমনি। সিলচর অমসুং ইমফালগী মরক্তা চই চুপ্পা অপনবা অধিংবা লৈতনা কনেক্তিবিতী ফগৎহনগদবা অমসুং ত্রাফিক চিনবা হন্থহনবা অতোপ্পা য়াম্না মরু ওইবা ইনফ্রস্তরকচরদুদি লুপা করোর ৭৫ হেন্না চংদুনা এন.ঐচ.-৩৭দা বারাক তুরেল মথক্তা শাবা য়োৎখি থোং। য়োৎকী থোং অসি থৌরম অদুদা প্রধান মন্ত্রীনা শঙ্গারগনি। প্রধান মন্ত্রীনা, মনিপুরগী মীয়ামদা চাউরাক্না লুপা করোর ১১০০ চংনা শাবা মোবাইল তাৱর ২,৩৮৭ কত্থোক্লগনি। মসিনা রাজ্য অসিদা মোবাইল কনেক্তিবিতী ফগৎহনবদা য়াম্না মরু ওইবা খোংথাং অমা ওইগনি। প্রধান মন্ত্রীনা বুমথোং খুদিংদা অফবা থক্নবা ঈশিং ফংহন্নবা হোৎনরিবা থবক অদু রাজ্য অসিদা দ্রিংকিং ৱাতর সপ্লাই প্রোজেক্ত হৌদক্তুনা হেন্না ফগৎহল্লনি। প্রধান মন্ত্রীনা হৌদোক্কদবা প্রোজেক্তশিং অদুগী মনুংদা য়াওবা প্রোজেক্তশিং অদুদি লুপা করোর ২৮০গী ‘ৱাতর ত্রান্সমিসন সীস্তেম ওফ থৌবাল মল্তি পর্পোস প্রোজেক্ত’, মসিনা ইমফাল সিতীদা থক্নবা ঈশিং পীগনি; তামেংলোং জিলাদা মী তাবা মফম ১০দা লৈরিবা মীশিং অদুগী অফবা থক্নবা ঈশিং পীনবা লুপা করোর ৬৫ চংনা শাগদবা তামেংলোং হেদক্বার্তরশিংগীদমক্তা ৱাতর কঞ্জার্ভেশন্না ৱাতর সপ্লাই স্কীম প্রোজেক্ত; ‘ওগমেন্তেশন ওফ সেনাপতি দিস্ত্রিক্ত হেদক্বার্তর ৱাতর সপ্লাই স্কীম’ হায়রিবা অসি মফম অদুগী মীয়ামদা ঈশিং ফংহন্নবা লুপা করোর ৫১ চংনা শাগদবা প্রোজেক্তনি। রাজ্য অসিদা হেল্থ সেক্তরদা ফগৎহন্নবা, প্রধান মন্ত্রীনা পি.পি.পি.দা য়ুমফম ওইদুনা চাউরাক্না লুপা করোর ১৬০ চংনা ইমফালদা শাগদবা ‘স্তেত ওফ দি আর্ত কেন্সর হোসপিতাল’গী উরেপ-উয়ুং তম্লগনি। মসিগী কেন্সর হোসপিতাল অসিনা লৈবাক অসিগী মীয়ামদা শেল তিংবা হন্থহন্দুনা য়াম্না কানবা পীগনি, মরমদি মসিনা কেন্সরগা মরি লৈনবা দাইগ্নোস্তিকশিং অমসুং ত্রীতমেন্ত সার্বিসশিংগীদমক্তা মপাল লমদা চৎলগা তৌবা হন্থহনগনি। মখাতানা রাজ্য অসিদা কোবিদকা মরি লৈনবা ইনফ্রসস্তরকচর ফগৎহন্নবা, প্রধান মন্ত্রীনা কিয়ামগৈদা ফমুং ২০০ লৈবা কোবিদ হোসপিতালসু শঙ্গারগনি, আয়রিবা হোসপিতাল অসি দি.আর.দি.ও.গা খুৎশম্নদুনা চাউরাক্না লুপা করোর ৩৭ চংনা শাখিবনি। ভারতকী সহরশিংদা নৌনা শেমগৎপা অমসুং অওনবা অমা পুরক্নবগীদমক্তা প্রধান মন্ত্রীনা লেপ্পা লৈতনা হোৎনরিবশিং অদু মাইপাক্না থবক ওইনা ওন্থোকপা ঙম্লে হায়বসি ‘ইমফাল স্মার্ত সিতী মিশন’গী মখাদা লৈরিবা প্রোজেক্ত কয়া অসিনা লোইশিল্লকপা মতমদা ওইথোক্কদৌরিবনি। প্রধান মন্ত্রীনা মিশন অসিগী প্রোজেক্ত অহুম লুপা করোর ১৭০ হেন্না চংনা শাগৎকদবা, ইন্তিগ্রেতেদ কমান্দ এন্দ কন্ত্রোল সেন্তর (আই.সি.সি.সি.) য়াওনা ‘দিবেলপমেন্ত ওফ ৱেস্তর্ন রিভরফ্রন্ত ওন ইমফাল রিভর (ফেস I)’ অমসুং ‘দিবেলপমেন্ত ওফ মাল রোদ এত থাঙ্গাল বজার (ফেস I)’ হৌদোক্লগনি। ইন্তিগ্রেতেদ কমান্দ এন্দ কন্ত্রোল সেন্তর (আই.সি.সি.সি.) অসিনা সিতী অসিদা ত্রাফিক মেনেজমেন্ত, সোলিদ ৱেস্ত মেনেজমেন্ত অমসুং সিতী সর্ভিলেন্স য়াওনা তেক্নোলোজীদা য়ুমফম ওইবা সার্বিস কয়া অমা ফংহনগনি। মিশন অসিগী মখাদা লৈবা অতোপ্পা দিবেলপমেন্ত প্রোজেক্তশিংনা তুরিজম অমসুং লোকেল ইকোনোমী চাউখৎহনগনি অমসুং থবক্কী খুদোংচাবা কয়া অমা পীগনি। প্রধান মন্ত্রীনা চাউরাক্না লুপা করোর ২০০ চংনা রাজ্য অসিদা শাগদবা ‘সেন্তর ফোর ইনভেন্সন, ইন্নোভেশন, ইনক্যুবেশন এন্দ ত্রেনিং (সি.আই.আই.আই.তি.)’গী উরেপ-উয়ুং তম্লগনি। মসিগী প্রোজেক্ত অসিরাজ্য অসিদা খ্বাইদগী চাউবা পি.পি.পি. ইনিসিয়েতিবনি অমসুং মসিনা রাজ্য অসিদা থবক তৌবগী খুদোংচাবা পীবদা নত্তনা ইনফোর্মেশন তেক্নোলোজী সেক্তরদা চাউখৎহল্লগনি। প্রধান মন্ত্রীনা হরিয়ানাগী গুরগাওনদা মনিপুর ইন্সতিত্যুত ওফ পার্ফোর্মিং আর্তস শানবগীদমক্তা উরেপ-উয়ুং তম্লগনি। হরিয়ানা মনিপুরগী কলচরেল ইন্সতিত্যুত শানবগী অসিগুম্বা ৱাখল্লোন অসি অহানবা ওইনা ১৯৯০দা হৌদোরকখিবনি অদুবু চহি কয়া অমা মসিবু থবক ওইনা ওন্থোকপদি ঙমখিদে। ইন্সতিত্যুত অসি লুপা করোর ২৪০ এন্না চংনা শারগনি অমসুং মসিনা রাজ্য অসিগী ফজরবা আর্ত অমসুং কলচরবু প্রোমোত তৌরগনি। মখাতানা রাজ্য অসিগি ফজরবা এরিতেজবু য়োকখৎলদুনা, প্রধান মন্ত্রিনা ইমফালদা নৌনা ফজানা শেমগৎ-শাগৎলবা গোবিন্দাজি তেমপল শঙ্গারগনি। মহাক্না ইন্দিয়াগী ইন্দিপেন্দেন্স মুবমেন্ততা ইন্দিয়ন নেস্নেল আর্মী (আই.এন.এ.)না লৌখিবা মরু ওইবা থৌদাং অদু উৎখদৌরিবা আই.এন.এ. কমপ্লেক্সসু শঙ্গারগনি। ‘সবকা সাথ-সবকা বিকাস-সবকা বিস্বাস’কী মন্ত্রা অসিগী মনুং চন্না, প্রধান মন্ত্রীনা প্রধান মন্ত্রী জন বিকাস কার্য়ক্রমগী মখাদা লুপা করোর ১৩০ হেন্না চংবা প্রোজেক্ত ৭২গী উরেপ-ঊয়ুং তম্লগনি। মসিগী প্রোজেক্তশিং অসিনা মাইনোরিতী কম্যুনিতীশিংগী ওলিস্তিক দিবেলপমেন্তকীদমক্তা হেল্থ অমসুং এজুকেশন সেক্তরশিংদা ইনফ্রস্ত্রকচরগী ওইবা সপোর্ত পীরগনি। রাজ্য অসিদা হেন্দলুমগী ইন্দস্ত্রী চাউখৎহন্নবা প্রধান মন্ত্রীনা লুপা করোর ৩৬গী প্রোজেক্ত অনি শঙ্গারগনি মিং ওইনা পল্লবদা ইমফাল ইস্ত দিস্ত্রিক্তকী নোংপোক কাকচিংদা ‘মেগা হেন্দলুম ক্লস্তর’, হায়রিবা অসিনা ইমফাল ইস্ত দিস্ত্রিক্তকী ফি শাবা মী চাউরাক্না ১৭,০০০দা কাননবা পীরগনি অমসুং মোইরাংদা ‘ক্রাফ এন্দ হেন্দলুম ভিলেজ’, মসিনা ফি শাবা ইমুংশিংদা কাননবা পীরগনি, মসিনা মোইরাং অমসুং থংনবদা লৈরিবা লোকতাক পাতগী তুরিজম চাউখৎহল্লগনি অমসুং লমদম অসিগী মীয়ামদা থবক ফংহল্লগনি। প্রধান মন্ত্রীনা চা্রাক্না লুপা করোর ৩৯০০ চংনা ন্যু চেকোনদা শাগদবা গোবর্নমেন্ত রেসিদেন্সিয়েল ক্বার্তরশিং শানবগীদমক্তা উরেপ-উয়ুং তম্লগনি। মসি মোদর্ন এমেনিতীশিং য়াওরবা ইন্তিগ্রেতেদ হাউজিং কোলোনী আমা ওইগনি। মহাক্না ইমফাল ইস্ততা ইবুধৌ মার্জিংদা রোপৱে প্রোজেক্তসু উরেপ-উয়ুং তম্লগনি। প্রধান মন্ত্রীনা শঙ্গাগদবা অতোপ্পা প্রোজেক্তশিং অদুগী মনুংদা এনহান্সিং স্কিল দিবেলপমেন্ত ইনফ্রাস্ত্রকচর (ই.এস.দি.আই.)গী মখাদা কাংপোকপিদা অনৌবা ইন্দসত্রিয়েল ত্রেনিং ইন্সতিত্যুত (আই.তি.আই.) অমসুং দাইরেক্তোরেত ওফ ইনফোর্মেশন এনদ পব্লিক রেলাশনসকী অনৌবা ওফিস বিলদিংসু য়াওরি। মতুং তারকপদা প্রধান মন্ত্রিনা ইমফাল থাদোক্তুনা আগরতলাগীদমক্তা ইমফাল থাদোক্কনি।